tartuNLP/wikipedia-smugri-20251201 huggingface dataset:
Neathan Gibson

Neathan Gibson (s. 14. toukokuuta 1970 Bulawayo, Rhodesia) on eteläafrikkalainen entinen jalkapalloilija, pelipaikaltaan hyökkääjä. Hän edusti seurajoukkueita Yhdysvalloissa, Malesiassa, Ruotsissa, Japanissa ja Suomessa, ja on pelaajauransa jälkeen toiminut valmentajana Yhdysvalloissa.
Ura.
Gibson pelasi yliopistojalkapalloa opiskellessaan Yhdysvalloissa floridalaisessa Lynn Universityssä, josta hän valmistui vuonna 1994. Myöhemmin samana vuonna hän teki ensimmäisen ammattilaissopimuksensa sisäliiga Continental Indoor Soccer Leaguessa pelanneen San Jose Grizzliesin kanssa. Sittemmin hän pelasi malesialaisessa Football Association of Sarawakissa, jonka kanssa hän ylsi kerran Malesian jalkapalloliiton cupin loppuotteluun, ruotsalaisessa IFK Norrköpingissä ja japanilaisessa Albirex Niigatassa.
Gibson siirtyi Suomen Veikkausliigan Myllykosken Palloon kesken kauden 1998. Kaudella 1999 hän teki MyPalle 12 maalia, jotka oikeuttivat maalitilaston jaettuun toiseen sijaan, ja kaudella 2000 yhden vähemmän. MyPa saavutti molemmilla kausilla SM-pronssia ja Gibson oli joukkueen paras maalintekijä.
Suomesta Gibson palasi Yhdysvaltoihin. Hän pelasi kaudella 2001 sekä Major League Soccerin Colorado Rapidsissä että A-Leaguen Rochester Raging Rhinosissa, joka saavutti liigan mestaruuden. Kausi oli hänen viimeisensä huipputasolla, mutta hän on myöhemmin pelannut muutamia otteluita USL Premier Development Leaguen Des Moines Menacessa ja West Michigan Edgessä.
Gibson valmensi poika- ja tyttöjoukkueita pelatessaan Japanissa ja Suomessa, ja on Yhdysvaltoihin palattuaan hankkinut Yhdysvaltain jalkapalloliiton A-valmentajalisenssin. Hän on toiminut Premier Development Leaguen Des Moines Menacen pelaajana, apulaisvalmentajana ja akatemiavalmentajana, West Michigan Edgen valmennuspäällikkönä ja PDL-joukkueen päävalmentajana, Grand Valley Soccer Clubin valmennuspäällikkönä, michiganilaisen Ferris State Universityn naisten joukkueen päävalmentajana sekä W-Leaguen West Chicago Firewomenin päävalmentajana. Huhtikuussa 2010 Gibson palasi Des Moines Menaceen, jossa hän toimii PDL-joukkueen apulaisvalmentajana ja akatemian valmennuspäällikkönä.
Tuhkakerttuli

Tuhkakerttuli ("Conirostrum cinereum") on Etelä-Amerikassa tavattava varpuslintu. Suomenkielisestä nimestään huolimatta laji kuuluu tangaroiden eikä kerttulien heimoon.
Koko ja ulkonäkö.
Kooltaan tuhkakerttuli on 12–13 cm. Nimialalaji "C. c. cinereum" on selästään lyijynharmaa ja päälaeltaan hieman tummempi. Rinnastaan lintu on vaaleamman harmaa ja vatsastaan kellertävämpi. "C. c. fraseri" -alalajin yksilöt ovat selästään ruskeampia ja "C. c. littorale" on selästään täysin oliivinruskea. Näiden alalajien vatsa on myös kellertävämpi. Kaikilla alalajeilla on siivissä L-mallinen valkoinen laikku. Linnun nokka on melko pienikokoinen ja kartionmallinen.
Levinneisyys ja elinympäristö.
Tuhkakerttulia tavataan Kolumbiasta, Ecuadorista, Perusta, Boliviasta ja Chilen pohjoisosista. Linnun elinympäristöä ovat pensaikkoiset alueet, metsien reunamaat, puutarhat ja puoliavoimet maastot, joissa kasvaa yksittäisiä puita ja pensaita. Tuhkakerttulia tavataan sekä kuivissa että kosteissa ympäristöissä. Lajin elinympäristöt sijaitsevat yleensä 2 500–4 000 metrin korkeudessa, toisin Perussa ja Chilessä tuhkakerttulia tavataan myös rannikon alankomailta.
Ravinto.
Tuhkakerttulit etsivät ravintoa lehvästön joukosta yksin tai pareittain. Lajin ravinto koostuu hyönteisistä ja hedelmistä. Lajin nokka soveltuu hyvin hyönteisten poimimiseen lehdiltä. Tuhkakerttulin on havaittu myös syövän mettä. Tässä ne käyttävät hyväkseen puhkojien ("Diglossa") nokallaan kukkiin tekemiä reikiä.
Abdelhafid Tasfaout

Abdelhafid Tasfaout (, s. 11. helmikuuta 1969 Oran) on algerialainen entinen jalkapalloilija, pelipaikaltaan keskikenttäpelaaja. Hän on Algerian maajoukkueen kautta aikain paras maalintekijä.
Hänet nimitettiin heinäkuussa 2010 Algerian jalkapallomaajoukkueen uudeksi toimitusjohtajaksi.
Gillis Bildt

Didrik Anders "Gillis" Bildt (16. lokakuuta 1820 Göteborg – 22. lokakuuta 1894 Tukholma) oli ruotsalainen poliitikko, vapaaherra, upseeri ja marsalkka. Hän oli Ruotsin pääministerinä vuodet 1888–1889.
Bildt syntyi Göteborgissa mutta hänet kirjattiin hoviseurakuntaan Tukholmassa, everstiluutnantti Daniel Fredrik Bildtin ja Christina Elisabeth Frödingin poikana.
Bildtistä tuli vuonna 1837 upseeri, ja hän yleni kenraalimajuriksi 1859. Vuosina 1858–1962 Bildt oli komentajana Gotlannissa. Vuonna 1851 hänestä tuli Oskar I:n adjutantti, ja 1859 Kaarle XV:n. Ritarihuoneessa hänet laskettiin konservatiiveihin ("junkrarna"), mutta silti hän suositteli kuitenkin muodostusuudistusta 1865. Maaherrana Gotlannissa hän toimi vuosina 1858–1862, överståthållari Tukholmassa hän oli 1862–1874. 
Vuosina 1874–1886 Bildt oli lähettiläs Berliinissä, ja marsalkka Oscar I:n luona vuodesta 1886. Vapaaherra hänestä tuli 1864.
Vuonna 1887 Gillis Bildt valittiin valtiopäivien ensimmäiseen kamariin protektionistina. Eduskuntamiehenä hän oli konservatiivi. Kun arkkipiispa Anton Niklas Sundberg ei halunnut tulla pääministeriksi, kuningas kutsui Bildtin hänen sijaan 6. tammikuuta 1888. Hän erosi tehtävästään jo 12. lokakuuta 1889.
Bildt kuoli 22. lokakuuta 1894 Tukholmassa 74-vuotiaana. Hänet on haudattu Solnan kirkon hautausmaalle.
Perhe.
Gillis Bildt avioitui vuonna 1848 Lucile Rosalie Dufvan kanssa. Heillä oli kolme lasta, Adéle Elisabet Bildt, diplomaatti Karl Bildt sekä armeijan upseeri 
Gillis Bildt on isänisän isänisä Carl Bildtille.
Costa Rican presidentti

Costa Rican presidentti on Costa Rican valtionpäämies ja hallituksen johtaja. Presidentti valitaan neljän vuoden välein suoralla vaalilla ja hänen tehtäviinsä kuuluu esimerkiksi hallituksen ministereiden nimittäminen. 
Costa Rican presidentit (vuodesta 1848).
! Järjestys
! colspan="2" |Presidentti
! width=100 colspan=2|Virka-kausi
! width=100|Puoluekanta
! 1 
! 
! 2 
! 3 
! 4 
! 5 
!6 
! 7 
! 8 
! 9 
! 10 
! 11 
! 12 
! 13 
! 14 
! 15 
! 16 
! 17 
!18 
! 19 
! 20 
!21 
!22 
! 23 
! 24 
! 25 
! 26 
! 27 
! 28 
! 29 
! 30 
! 
!31b) 
! 31 
!32 
! 33 
!34 
! 35 
!36 
!37 
! 38 
!39 
!40 
! 41 
!42 
! 43 
! 44 
!45 
!46 
! 47 
! 48 
! 49
Horacio Zeballos

Horacio Zeballos Jr. (s. 27. huhtikuuta 1985 Mar del Plata) on argentiinalainen tennispelaaja. Parhaimmillaan hän on ollut ATP-listan sijalla 41 marraskuussa 2009. Zeballos pelaa vasemmalla kädellä, ja hän siirtyi ammattilaiseksi vuonna 2003. Nelinpelissä hän on voittanut kaksi ATP-turnausta.
Tennisura.
2009.
Zeballos pelasi suurimman osan turnauksistaan ATP-haastajaturnauksissa. Hän voitti viisi kaksinpeliturnausta ja kuusi nelinpeliturnausta. Hän pelasi St. Petersburg Openissa ja pääsi finaaliin voittamalla Juri Štšukinin, Aleksandr Dolgopolovin, Ernests Gulbisin ja Igor Kunitsynin, kunnes hävisi Serhi Stah’ovskyille kolmieräisen ottelun.
2010.
Zeballosin kausi alkoi vaisusti. Aucklandissa hän hävisi Juan Mónacolle, Australian avoimissa Philipp Kohlschreiberille ja Santiagossa Łukasz Kubotille. Zeballos sai hyvän avauksen nelinpelikaudelle. Ensimmäisessä turnauksessaan, Heineken Openissa, Zeballos ja Rogier Wassen voittivat maailmanlistan ykkösparin Bob ja Mike Bryanin. Australian avointen nelinpelissä Zeballos ja Leonardo Mayer pääsivät kolmannelle kierrokselle asti ja Movistar Openissa Zeballos pääsi finaaliin parinsa Potito Staracen kanssa. Tämän jälkeen hän aloitti massakauden Copa Telmexissä, jossa hän ensimmäisellä kierroksella voitti entisen Ranskan avointen mestarin, Gastón Gaudion luvuin 6–3, 3–6, 6–3. Zeballos voitti myös entisen maailmanlistan nelospelaajan, Carlos Moyàn 6–4, 6–4. Näin Zeballos pääsi ensimmäisen kerran puolivälierään ATP-turnauksessa sitten viime vuoden lokakuun. Puolivälierässä hän kuitenkin hävisi maanmiehellensä, Juan Monacolle. Nelinpelissä Zeballos ja Sebastian Prieto voittivat neljänneksi sijoitettuna koko turnauksen. Finaalissa he päihittivät parin Simon Greul ja Peter Luczak luvuin 7–6, 6–1. Tämä oli Zeballosin ensimmäinen ATP-turnausvoitto.
US Men's Clay Court Championships -turnauksessa hän voitti Taylor Dentin, Dudi Selan ja maailmanlistan sijalla 11 olevan Fernando Gonzálezin. Semifinaalissa hän hävisi Juan Ignacio Chelalle, joka voitti lopulta turnauksen. Monte Carlo Masters -turnauksessa hän hävisi 1. kierroksella Tommy Robredolle ja Barcelona Openissa Pablo Cuevasille. Rome Masters -turnauksessa hän hävisi John Isnerille. Ranskan avoimissa hän selviytyi toiselle kierrokselle voitettuaan ensimmäisellä kierroksella Martin Fischerin. Toisella kierroksella hän hävisi turnauksen lopulta voittaneelle Rafael Nadalille.
Ensimmäistä kertaa Wimbledonin pääsarjassa pelannut Zeballos putosi jo avauskierroksella jatkosta hävittyään Lu Yen-hsunille. Yhdysvaltain avoimissa Zeballos hävisi avauskierroksella Igor Andrejeville.
Timea Bacsinszky

Timea Bacsinszky (s. 8. kesäkuuta 1989 Lausanne) on sveitsiläinen tennispelaaja. Parhaimmillaan hän sijoittui kaksinpelissä WTA-listan yhdeksänneksi toukokuussa 2016 ja nelinpelissä sijalle 36 tammikuussa 2011. Hän voitti urallaan neljä WTA-turnausta kaksinpelissä ja viisi turnausta nelinpelissä.
Tennisura.
Juniori-urallaan Bacsinszky pääsi semifinaaliin Australian avoimissa 2004, häviten sen Shahar Pe'erille, Ranskan avoimissa 2004, häviten Madalina Gojnealle ja Australian avoimissa 2005, häviten Ágnes Szávaylle. Hänen ammattilaisuransa läpimurto tapahtui Zürichin avoimissa 2006, kun hän voitti entisen Grand Slam-voittaja, Anastasia Myskinan 6–3, 6–3 ja Francesca Schiavonen 6–1 luov. Lopulta Bacsinszky hävisi Maria Sharapovalle 4–6, 3–6.
Vuonna 2009 hän voitti ensimmäisen WTA-turnauksensa kaksinpelissä. Luxemburgin finaalissa hän voitti Saksan Sabine Lisickin 6–2, 7–5. Vuonna 2010 Sony Ericsson Openissa hän voitti Bethanie Mattek-Sandsin 6–4, 6–4 ja toisella kierroksella kahdeksanneksi sijoitetun maailmanlistan 11:n Li Nan 6–4, 4–6, 7–6(3). Kolmannella kierroksella hän voitti Polona Hercogin 6–2, 6–2, mutta hävisi neljännellä kierroksella Yanina Wickmayerille.
Heinäkuussa 2021 Bacsinszky ilmoitti uransa lopettamisesta.
Adobe Flash Player

Adobe Flash Player oli ohjelma, jota käytettiin Adobe Flash (SWF) -tiedostoja tukevien animaatioiden ja elokuvien katseluun. Adobe Flash Playerin oli alun perin kehittänyt Macromedia. Ohjelma sisälsi sekä multimedian luontiohjelman että Adobe Flash Playerin. Se käytti vektoreita, grafiikkaa ja kirjoituskieltä, jota kutsuttiin ActionScriptiksi.
Adobe Flash Player suunniteltiin alun perin näyttämään kaksiulotteista vektorianimaatiota, mutta sillä voi myös loppuaikoina luoda monipuolisia internetsovelluksia sekä suoratoistaa videota ja ääntä. Se minimoi tiedostokoon ja loi tiedostoja, jotka säästivät siirto- ja latausnopeutta.
Flash Player toimi monilla internet-selaimilla, kuten Internet Explorerilla, Mozilla Firefoxilla ja Operalla. Safarin versio 14 ei enää tukenut Flashia.
Adobe ilmoitti heinäkuussa 2017 lopettavansa Flash Playerin kehittämisen ja jakelun vuoden 2020 lopussa. Adobe on estänyt Flash-sisällön toistamisen Flash Playerilla 12. tammikuuta 2021 alkaen. Flashin lakkauttamisen jälkeen suuri osa 2000-luvun alkuvuosina tuotetuista interaktiivisista verkkosivuista ei enää toimi, tai niiden katseluun tarvitaan emuloivia ohjelmia. Useat pelisivustot ovat kuitenkin löytäneen soveltuvia ohjelmia esim. pelisisältöjen toistamiseen. Esimerkiksi TechPout-sivusto on vuoden 2023 alussa listannut 14 korvaavaa ohjelmistoa Adobe Flash Player-ohjelmalle.
Adoben kumppani Harman tarjoaa yritystukea Flash Playerille ainakin vuoden 2023 loppuun asti.
Flash on suljettu omisteinen ohjelmisto ja webin sanotaan tarvitsevan avoimia standardeja. HTML5 on avoin standardi, jonka kehitys on korvannut Flashin lisäksi myös Silverlightin (mm. Netflix).
Historia.
Aiemmat versiot (2–8) olivat nimeltään Macromedia Flash Player. Flash Player 2 julkaistiin vuonna 1997, ja se sisälsi rajoitetun äänen ja koostui lähinnä vektoreista ja liikkeestä. Flash Player 5:een (vuonna 2000) tuli mukaan ActionScript, mikä toi merkittävää edistystä. Kun Adobe Flash Player 7 (vuonna 2003) julkaistiin, kännykät pystyivät toistamaan Flash-sisältöä. Vuonna 2011 Adobe ilmoitti lopettavansa mobiili-Flashin kehittämisen.
Ongelmat ja kritiikki.
Tietoturva-aukot.
Adobe Flash Playerista on löytynyt monia vakavia tietoturva-aukkoja, ja suuren suosionsa takia se on myös hakkereiden suosiossa. Firefoxissa Flash-liitännäisen toiminta estettiin oletuksena heinäkuussa 2015 tietoturva-aukkojen vuoksi. Facebookin tietoturvapomo Alex Stamos totesi Twitterissä, että ”Adoben on aika julkistaa Flashin kuolinpäivä”.
Yksityisyys internetissä ja tunnistamiselementit.
Adobe Flash Player tarvitsee toimiakseen internetyhteyden, ja se on yhteydessä sivuihin, jotka sisältävät Flashin. Se sallii tiedostojen jäljittämisen (PIE ja Paikalliset jaetut objektit), jotka ovat säilössä kovalevyllä, ja se voi lähettää henkilökohtaista tietoa internetiin käyttäjän tietämättä. Näin tehdessään se rikkoo internetyksityisyyttä. Flash Playerissa on kuitenkin sen estämiseen asetuksia.
Paatinjoki

Paatinjoki on Oulujoen vesistöalueeseen kuuluva noin kolme kilometriä pitkä joki Kainuussa, Vaalan Paatinjärven ja Otermanjärven välillä. Joki alkaa Paatinjärven lounaiskolkasta Paatinsuon laidalta ja laskee Otermanjärveen Oterman kylän länsilaidalla Talliniemen kohdalla. Joen pudotus on 0,6 metriä. Jokivarsi on asumaton eikä sinne ole tieyhteyttä tai edes polkua. Seututie 800 tosin ylittää joen Oterman kylän kohdalla.
Grand Islen hurrikaani

Grand Islen hurrikaani oli Saffir–Simpsonin asteikolla luokan 4 hurrikaani, joka tappoi ainakin 350 ihmistä Yhdysvaltain etelärannikolla syyskuussa 1909. Se iski maihin Grand Islessä Louisianassa 20. syyskuuta, jatkoi matkaansa New Orleansin yli ja laantui 22. syyskuuta Missourissa. Hurrikaanin nostattama myrskyvuoksi oli monien kuolemien syynä. Aineelliset vahingot silloisessa rahassa olivat 11 miljoonaa dollaria.
Dioxyde

Dioxyde on espanjalainen dark electro -yhtye. Heidän ensimmäinen albuminsa, Torschlüsspanik, julkaistiin vuonna 2002.
Historia.
Vuonna 1999 Maro Calvo tapasi Carlos Ruizin Madridilaisessa klubissa ja antoi hänelle kasetin, joka sisälsi kolme kappaletta jotka julkaistiin nimellä DIOXYDE. Hän antoi ne Carlosille, jotta hän saisi tietää kokeneen EBM DJ:n mielipiteen. Carlos oli vakuuttunut ja lyhyen ajan päästä hän jopa liittyi yhtyeeseen, auttamaan tuotannossa ja soittamaan keikoilla kosketinsoittimia.
Vuonna 2000 Johan Van Roy Suicide Commandosta löysi yhtyeen ja hetkeä myöhemmin tarjosi heille osuuden "deCODEr 1" kokoelmalevylle.
Tervajoki (Vaala)

Tervajoki on Oulujoen vesistöalueeseen kuuluva joki Vaalassa ja Puolangalla Pienanjärven ja Otermanjärven välillä. Se on noin 14 kilometriä pitkä. Joki lähtee Pienanjärven lounaisnurkasta Niilonniemen kohdalta ja laskee etelälounaaseen Otermanjärven Joensuunperän kylän luoteisnurkkaan.
Jokivarsi on urheilukalastajien suosima. Sinne menee useita metsäautoteitä lännestä seututieltä 800 sekä idästä ja etelästä yhdystieltä 8832. Ylhäältä alaspäin joen suurimmat kosket ovat Nisuankoski, Vääräkoski, Ahokoski, Syvänalanen, Pirunkoski (autiotupa), Pystönkoski (nuotiopaikka) ja Holtto (nuotiopaikka). Joki sopii myös melojille. Jokivarsi on asumaton aivan joen pohjoispäätä lukuun ottamatta. Joen pohjoispää toimii Vaalan ja Puolangan rajajokena.
Itä-Alpit

Itä-Alpit on Alppien vuoriston itäosa. Se ulottuu kuuden valtion alueelle: Saksa, Italia, Liechtenstein, Itävalta, Sveitsi ja Slovenia. 
Alueen länsiraja vedetään usein Reinin laaksosta Splügeninsolaan ja siitä etelään Italian Comojärvelle asti. Länsi-Alppeihin verrattuna Itä-Alpit ovat jonkun verran matalampia ja pyöreämuotoisempia, ja niissä on matalammat solat. Tunnettuja solia ovat Berninasola (2 330 m) ja Brennersola (1 370 m).
Itä-Alpeilta louhitaan rautaa, sinkkiä, lyijyä ja elohopeaa sekä vuorisuolaa. Tyypillinen vuotuinen sademäärä on 1 200–2 000 millimetriä.
Aluejako.
Vuonna 1984 "Alpenvereinseinteilung der Ostalpen (AVE)" esitti Itä-Alppien jakamista neljään pääalueeseen ja nämä edelleen 75 pienempään alueeseen. Aluejako perustuu suurelta osin tohtori Josef Morigglin vuonna 1924 esittämään jakoon, ja siinä kullekin alueelle on annettu numero. Numerot kuitenkin poikkeavat hieman niistä, joita käytetään luetteloissa, joissa esiintyvät myös Länsi-Alppien alueet.
Itä-Alppien pääalueet paikallisalueineen (suluissa luokittelunumero):
Saw (lyhytelokuva)

Saw on 9 ½ minuuttia kestävä australialainen lyhytelokuva vuodelta 2003. Sen ohjasi James Wan ja käsikirjoitti Leigh Whannell, joka myös esiintyy siinä. Alun perin se tehtiin mainostamaan kokopitkää "Saw"-elokuvaa studioille ja näyttelijöille. Varsinainen elokuva tehtiinkin 2004. Internetissä lyhytelokuvaa kutsutaan nimellä "Saw 0.5". Siitä tuli lopulta kohtaus varsinaiseen elokuvaan, jossa kuitenkin käänteistä karhunrauta-ansaa pitää Amanda Young (Shawnee Smith) eikä David. Alkuperäinen lyhytelokuva on "Saw: Uncut Edition"-DVD:n toisella levyllä.
Juoni.
Nuori mies David (Whannell) on kuulusteluhuoneessa puhumassa nimettömälle, epäsympaattiselle poliisille (Paul Moder). David on käsiraudoissa ja hänen kasvoillaan ja paidallaan on verta. Pöydällä on esineitä todistepusseissa. Savuketta poltellen hän kertoo poliisille, että hänen lopetettuaan työnsä sairaalassa, hänet iskettiin tajuttomaksi ja vietiin isoon huoneeseen.
Huoneessa David heräsi tuoliin sidottuna suuri ruosteinen metalliesine lukittuna päässään.
Vähän ajan kuluttua vieressä oleva tv käynnistyi ja alkoi näyttää videota pelottavasta nukesta nimeltään Billy. Ääni kertoo, että hänen päässään oleva laite on ”käänteinen karhunrauta”, joka on kiinnitetty hänen leukoihinsa ja joka tulee repimään hänen kasvonsa auki suurella voimalla, jollei hän aukaise sen lukkoa sitä ennen. Nukke kertoo, että avain löytyy hänen kuolleen sellitoverinsa mahasta.
David saa siteensä rikottua, mutta samalla laukaisee ajastimen laitteen takaosassa. Huoneen toiselta puolelta hän löytää ruumiin, kuten luvattiinkin; mies (Dean Francis) on kuitenkin elossa vaikkakin täysin halvaantunut. David panikoi ja aukaisee miehen vatsan, löytää avaimen, avaa laitteen ja heittää sen pois juuri kun se laukeaa. 
David alkaa huutaa ja itkeä kauhusta. Huoneen ovelle tulee Billy-nukke kolmipyörällä. Hän onnittelee Davidia selviämisestä, ja kertoo hänelle että hän on todistanut, ettei enää ole kiittämätön elossaolemisesta.
Lyhytelokuva loppuu kun poliisi kysyy ”Oletko kiitollinen, David?” mikä saa nuoren miehen taas murtumaan. Lopputekstien aikana näytetään CGI-kopiota pesuhuoneesta, jota myöhemmin käytettiin varsinaisessa "Saw"-elokuvassa, vaikkakin pienin muutoksin. Seinällä näkyvässä tirkistysaukossa näkyy silmä, mitä ideaa käytettiin myöhemmin toisten ansojen kohdalla.
Pienanjärvi

Pienanjärvi sijaitsee Puolangan ja Vaalan rajalla Puokiolta viitisen kilometriä linnuntietä lounaaseen.
Järvi on pitkänomainen kaakko-luodesuunnassa, ja sen pituus on neljä kilometriä. Leveimmillään järvi on kilometrin levyinen ja kapeimmillaan 500 metriä leveä. Järven pinta-ala on 302 hehtaaria, ja sen rantaviivan pituus on 11,6 kilometriä. Järven tilavuudeksi on laskettu 5,05 miljoonaa kuutiometriä eli 0,00505 kuutiokilometriä. Järven keskisyvyys on 1,7 metriä ja suurin syvyys 3,2 metriä. Syvin kohta sijaitsee järven eteläosassa. Järvellä on kaksi pientä nimetöntä saarta. Puolangan ja Vaalan välinen raja kulkee järven halki siten, että luoteispää kuuluu Vaalaan ja kaakkoispää Puolankaan.
Järven rannat ovat pääosin metsämaata tai soistunutta metsämaata. Järvellä on noin 20 taloa tai vapaa-ajan asuntoa, joille tulee tiet järven länsipuolelta kulkevalta seututieltä 800 tai kaakosta yhdystieltä 8832. Asutus painottuu järven pohjoisrannalle.
Pienanjärvi sijaitsee Oulujoen vesistössä (vesistöaluetunnus 59) Ylä-Oulujoen alueen (59.2) Pienanjärven valuma-alueella (59.27), jonka Pienanjärven–Mätäsjärven alueeseen (59.271) se kuuluu. Vedenpinnan korkeus on 150,7 mpy. Järven kaakkoispäähän laskee Mätäsjärvestä tuleva Kitkanjoki. Sen lisäksi järveen tulee useita suo-ojia. Pohjoispuolen Puokiojärvestä Pienanjärven erottaa vain kapea kannas, mutta järvien välinen vesiyhteys on idästä päin Puokionjoen, Mätäsjärven ja Kitkanjoen kautta. Pienanjärven laskujoki on luoteiskulmasta lähtevä Tervajoki, joka laskee Otermanjärveen Joensuunperällä Vaalassa.
Jonathan Taylor Thomas

Jonathan Taylor Thomas (s. 8. syyskuuta 1981) on yhdysvaltalainen näyttelijä ja 1990-luvun lapsitähti ja teini-idoli. Hän nousi kuuluisuuteen tilannekomediasarjassa "Koti kuntoon" (1991–1999) sekä nuoren Simban ääniroolista Disneyn elokuvassa "Leijonakuningas" (1994).
Aiempi elämä.
Syntymänimeltään Jonathan Taylor Weiss syntyi Bethlehemissä Pennsylvaniassa Claudine Weissin (o.s. Gonsalves) ja Stephen Weissin lapseksi. Hänen vanhempansa kuitenkin erosivat pojan ollessa seitsemän, vuonna 1989. Thomasin setä on näytelmäkirjailija-näyttelijä Jeff Weiss.
Ura.
Vuonna 1990 Thomas sai roolin Kevin Bradyna lyhytikäisessä televisiosarjassa "The Bradys". Vuonna 1991, kymmenvuotiaana, hän sai roolin Randall William "Randy" Taylorina televisiosarjassa "Koti kuntoon". Hän jatkoi näyttelemistä sarjassa teinivuosiinsa asti, mutta jätti sarjan vuonna 1998 aikeinaan keskittyä enemmän opiskeluun. Sarjan aikana hän myös antoi äänensä nuorelle Simballe vuoden 1994 Disney-elokuvaan "Leijonakuningas".
Thomas näytteli elokuvissa "Jouluksi kotiin", "Viikari vauhdissa", "Tom ja Huck", "Pinokkion seikkailut", "Villi Amerikka", "Common Ground", "Walking Across Egypt" ja "Speedway Junky". Hän vieraii ABC:n tilannekomediassa "Teinitytön kasvatusopas" alkuvuodesta 2004 ja esiintyi vuosina 2002 ja 2004 sarjassa "Smallville". Vuonna 2005 hän vieraili etsivädraamassa "Veronica Mars".
Länsi-Alpit

Länsi-Alpit on Alppien vuoriston länsiosa. Se ulottuu neljän valtion alueelle: Monaco, Ranska, Italia ja Sveitsi. Länsi-Alpit ovat tyypillisesti korkeampia kuin Itä-Alpit.
Alueen itäraja vedetään usein Reinin laaksosta Splügeninsolaan ja siitä etelään Italian Comojärvelle asti.
Aluejako.
Vanhan jaon mukaan Alppien 26 alueesta 14 on Läntisillä Alpeilla.
Länsi-Alpeille ei ole samanlaista vakiintunutta aluejakoa kuin Itä-Alpeille. Oheinen jako on Itävallasta vuodelta 2006, ja siinä länsiosa jaetaan 27 alueeseen.
Hard Time on Planet Earth

Hard Time on Planet Earth oli lyhytikäinen yhdysvaltalainen sci-fi-televisiosarja, joka esitettiin CBS-kanavalla korvaavana ohjelmana keskellä kautta vuonna 1989. Sitä tehtiin kolmetoista jaksoa joissa näytteli pääosaa Martin Kove, ja sen luojat olivat Jim ja John Thomas.
Juoni.
Päähahmo oli avaruusolento (Kove), joka palveli valtavassa planeettojenvälisessä taistelussa. Taiston jälkeen häntä syytettiin vastarinnasta planeetan johtavaa neuvostoa kohtaan. Hänet todettiin syylliseksi, mutta sodan aikaisten palvelustensa ansiosta hänelle annettiin mahdollisuus hyvittää tekonsa viettämällä määrittämätön aika suunnattoman heikkona ihmisolentona planeetta Maassa.
Sifoni (biologia)

Sifoni eli "suppilo" on nilviäisillä esiintyvä anatominen rakenne. Sifoneita on niin joillakin vedessä elävillä kotiloilla, simpukoilla kuin pääjalkaisilla. Ne ovat nilviäisen vaippaan kuuluvia putkimaisia rakenteita, joiden läpi virtaa vesi. Nilviäislajit käytettävät sifonilla kierrättämäänsä vettä muun muassa ravinnon hankkimiseen, hengitykseen, hylkyaineiden poistoon ja lisääntymiseen. Simpukoilla on yleensä erikseen sisään- ja ulosvirtausputket (hengitys- ja hylkyputket), muilla nilviäisillä on vain yksi putki.
Simpukat.
Jotkin simpukat kaivautuvat pohjasedimenttiin ja jättävät esiin vain sifonin kaksiputkisen pään, jonka kautta kierrättävät vettä, josta ne suodattavat ravintoa. Vedestä ne saavat kiduksillaan tarvitsemansa hapen. Tällaisia lajeja ovat muun muassa Suomessakin elävät hietasimpukka ("Mya arenaria") ja liejusimpukka ("Limecola balthica") sekä Tyynenmeren rannikoilla elävä geoduck ("Panopea generosa"), jonka sifonit saattavat olla yli metrin pituisia.
Pääjalkaiset.
Pääjalkaiset erityisesti mustekalat käyttävät sitä myös liikkeen synnyttämiseen reaktiovoimalla. Mustekalat käyttävät sifonia myös puolustautumiseen, ja nopean pakenemisen lisäksi saattavat sen avulla kaivautua pohjaan, jolloin pohjasta nouseva hiekka tai muta hautaa mustekalan. Ne suihkuttavat sen kautta myös mustetta, joka muodostaa veteen pilven. Pilvi häiritsee saalistajaa ja auttaa mustekalaa pakenemaan.
Valkeakosken Tietotien lukio

Valkeakosken Tietotien lukio on Valkeakoskella toimiva lukio. Lukio sijaitsee Lotilan alueella Hämeen ammattikorkeakoulun vieressä ja on osa "Valkeakoski Campusta". Lukion rehtorina toimii Jaana Leppä.
Lukiota varten rakennettu uusi rakennus otettiin käyttöön lukuvuodelle 2009–2010. Sen tilat on suunnitellut arkkitehtitoimisto Aarne von Boehm, ja kaikki luokat ovat nimetty latinankielisillä nimillä. Oppilaita koulussa on noin 400, lukuvuodesta riippuen.
Myös Päivölän opiston matematiikkalinjan n. 20 vuosittaista opiskelijaa suorittavat lukio-opintonsa Tietotien lukion kirjoilla. Oppitunnit järjestetään kuitenkin heillä Päivölän tiloissa Tarttilassa.
Historia.
Ennen nykyisen koulurakennuksen rakentamista lukio sijaitsi Valkeakosken keskustassa. Tuolloin se toimi nimellä "Valkeakosken lukio." Nimeen lisättiin määre Tietotie uuden sijainnin takia.
Example.com

example.com, example.net ja example.org () ovat IANA:n :ssa dokumentoinnin kirjoittamiseen ja esimerkkeihin varaamia verkkotunnuksia, eikä niitä voi rekisteröidä.
Domainin sisältö muuttui tammikuun lopussa 2011, jolloin siitä tuli redirect IANA:n palvelimelle, jossa selitetään domain-nimien merkitys.
Tätä ennen nimellä vastasi ICANN:in hallinnoima palvelin, jossa oli yksinkertaisen viestin välittävä WWW-palvelin.
Women in Revolt

Women in Revolt on vuoden 1971 satiirielokuva, jonka tuotti Andy Warhol ja ohjasi Paul Morrissey.
Elokuvassa esiintyvät Jackie Curtis, Candy Darling ja Holly Woodlawn, kolme transsukupuolista supertähteä, ja lisäksi elokuvassa nähdään Jane Forth ja Penny Arcade. Elokuvan musiikin teki John Cale.
Henkensä kaupalla

Henkensä kaupalla ("White Line Fever") on vuoden 1975 Jonathan Kaplanin ohjaama elokuva, joka kertoo rekkakuskeista. Jan-Michael Vincent esittää sankaria, joka palaa Vietnamista ja ottaa vastuun isänsä rekkabisneksestä Tucsonissa Arizonassa. Hän saa pian selville, että rahtaajat ovat pahoja ja haluavat hänen salakuljettavan laittomia savukkeita ja pelikoneita. Kun hän kieltäytyy, rahtaajat täyttävät hänen rekkansa lannalla.
Elokuva esittelee amerikkalaisen rekkakuskin vaikeuksia ja näyttää kuskit suurta bisnestä ja politiikkaa vastaan taistelevina sotureina. Elokuvaa kuvattiin Arizonassa Tucsonissa ja sen lähialueilla.
Rekka, jota elokuvassa käytetään, on sinivalkoinen Ford, jota kutsutaan ”blue muleksi”. Nimi on myös maalattu rekkaan.
"Video-oppaassa" vuodelta 1994 Markku Salmi antoi elokuvan suomeksi tekstitetylle VHS-versiolle kolme tähteä viidestä, mikä vastaa sanallista arviota ”hyvä”.
Levil

Levil, on Saarijärveltä kotoisin oleva rap-artisti. Hän aloitti rap-musiikin parissa vuonna 2006 taiteilijanimellä Strenkku Poeka. Pienen tauon jälkeen hän palasi musiikin pariin keväällä 2007 nimellä Levil.
Hänen ensimmäinen studioalbuminsa "Tuntematon mies" julkaistiin Hawaii Recordsin kautta joulukuussa 2008. Toinen studioalbumi "Peeaa" julkaistiin omakustanteena syyskuussa 2009.
Verenpunainen preeria

Verenpunainen preeria ("The White Buffalo" tai "Hunt to Kill", televisioesityksessä "Valkoinen puhveli"* , videolevityksessä "Valkoinen buffalo") on vuoden 1977 lännenelokuva, jonka pääosia näyttelevät Charles Bronson, Jack Warden ja Will Sampson. J. Lee Thompsonin ohjaama elokuva kertoo kahdesta miehestä, joiden yhteiseksi kohtaloksi muodostuu valtavan tappajabiisonin jahti.
Tarina.
Wild Bill Hickok näkee painajaisia jättimäisestä valkoisesta biisonista. Toistuvat unet saavat hänet niin ahdinkoon, että hän matkustaa länteen löytääkseen ja tappaakseen tuon pedon, jotta painajaiset loppuisivat. Myös toinen henkilö haluaa biisonin hengiltä; Oglalan sotapäällikkö Hullu Hevonen, jonka pieni lapsi sai surmansa biisonin kylvettyä tuhoa leirissä. Hullun Hevosen on tapettava biisoni ja käärittävä lapsen ruumis sen taljaan, jotta tämä saa rauhan tuonpuoleisessa. Intiaanipäällikkö muuttaa Hullun Hevosen nimen Madoksi tämän vuodatettua kyyneleitä. Samaan aikaan Hickok saapuu Cheyennen kylään, jossa hänen matkaansa tulee mutkia, sillä moni taho haluaa tappaa entisen pyssymiehen. Hickok raivaa tiensä tyhjäksi roistoista ja jatkaa matkaansa vanhan ystävänsä Charlie Zanen kanssa kohti vuoristoa. Siellä he näkevät Hullun Hevosen taistelemassa yksin toista heimoa vastaan. Hickok auttaa häntä, ja solmii näin ystävyyden epäilevän intiaanin kanssa.
Hickok ja Charlie pääsevat biisonin jäljille, ja seuraavat sitä kallioluolaan mutta se pääsee ulos toisesta suuaukosta. Miehet tukkivat luolansuut ja jäävät sinne yöksi. Seuraavana aamuna biisoni tappaa toisen hevosen. Samalla eräs Hickokia seurannut vihollinen yrittää tappaa hänet mutta Hullu Hevonen saapuu paikalle ja pelastaa tämän. Hickok kutsuu Hullun Hevosen luolaan syömään ja yöpymään. Tällöin Hickokille selviää, että myös Hullu Hevonen on biisonin perässä. Hän sanoo että biisoni kuuluu yksin hänelle, kun taas Hickok on sitä mieltä että biisoni kuuluu sille, joka sen tappaa.
Seuraavana aamuna Hullu Hevonen on lähtenyt Hickokin ja Charlien herättyä. He lähtevät biisonin perään ja saapuvat yöllä samaan paikkaan, jonka Hickok näki unessaan. Biisoni hyökkää, eikä Hickok pysty ampumaan sitä kylmän ilman jäädytettyä aseen liipaisimen. Hullu Hevonen hyppää biisonin selkään ja lyö useita iskuja nuolella Hickokin ampuessa sitä toisella pyssyllä. Otus kuolee ja Hickok toteaa heidän molempien tappaneen sen yhdessä. Charlie suuttuu Hickokille, koska tämä ei anna hänen viedä sitä kaupunkiin, jossa saisi siitä 2000 dollarin palkkion. Hullu Hevonen sanoo, että Hickok menetti ystävän mutta sai samalla uuden.
Arvioita.
"Video-oppaassa" vuodelta 1994 Ilkka Jauhiainen sanoo synkän ja symboleilla ladatun elokuvan viehättävän omituisuudellaan. Hän antaa sille kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" sanoo elokuvaa kömpelöksi mutta kiehtovaksi ja antaa kaksi tähteä neljästä.
Klassikot (lehti)

Klassikot on suomalainen harrasteautoiluun keskittynyt aikakauslehti. Lehdessä julkaistaan mm. esittelyjä 1950–1980-lukujen autoista ja moottoripyöristä, tapahtumareportaaseja sekä tee se itse -artikkeleita. Sloganin "Jokaisella autolla on tarina" mukaisesti lehdessä esiteltävien automallien ei tarvitse olla harvinaisia näyttelyvoittajia, vaan monet niistä ovat olleet aikansa kansanautoja ja hinnaltaan suuren yleisön saavutettavissa.
Steele Justice

Steele Justice on vuoden 1987 toimintaelokuva, jonka ohjasi ja käsikirjoitti Robert Boris.
Shootfighter

Shootfighter ("Shootfighter: Fight to the Death") on vuoden 1992 elokuva, joka kertoo itsepuolustuslajeista.
Juoni.
Kun ilkeä mies (Martin Kove) huijaa kaksi ystävystä taistelemaan "shootfightiin", taisteluun kuolemaan asti, heidän senseinsä Shingon (Bolo Yeung) täytyy astua esiin ja pelastaa päivä.
Peeaa

Peeaa on rap-artisti Levilin 26. syyskuuta 2009 julkaistu omakustannealbumi. Kappaleista "Viikko selvinpäin" ja "On mitä on" on julkaistu musiikkivideot.
Albumi julkaistiin ennakkotiedoista poiketen omakustanteena, eli Firma Records ei liittynyt levyn julkaisuun.
Death Roll

Death Roll ("Crocodile 2: Death Swamp", televisiossa "Crocodile 2: Death Roll") on vuoden 2002 Gary Jonesin ohjaama kauhuelokuva, joka julkaistiin suoraan DVD:lle 1. elokuuta 2002. Elokuva on löyhä jatko-osa vuoden 2000 elokuvalle "Crocodile". Elokuva kuvattiin Hyderabadissa Intiassa Ramoji Film Cityssä.
Juoni.
Pankkiryöstön jälkeen neljä rikollista yrittävät paeta Santo Criston kylään Acapulcoon, mutta kaappaavatkin lentokoneen, kun lentäjä alkaa myrskyn vuoksi kääntyä takaisin päin, ja estävät lentäjää jatkamasta lentämistä. Varalentäjän kamppaillessa yhden kaappaajan kanssa, koneen kojelauta tuhoutuu. Suurin osa matkustajista ja yksi kaappaajista kuolevat maahantörmäyksessä.
Rikolliset keräävät yhteen jäljelle jääneet matkustajat, tappavat ne, jotka ovat loukkaantuneet heille käyttökelvottomiksi, ja pakottavat loput raahaamaan heidän ryöstösaaliinsa suon läpi kaupunkiin, joka heidän täytyy saavuttaa päättääkseen pakomatkansa. Kerätessään saaliinsa, krokotiili hyökkää äkkiä vedestä ja syö lentäjän. Rikolliset tappavat krokotiilin ja sitä tehdessään käyttävät kolmen aseensa ammukset.
Matkustaessaan suon läpi he törmäävät kuolleen krokotiilin kolmenkymmenen jalan korkuiseen raivostuneeseen emoon.
Yrjö Lindström

Yrjö Valter Lindström (15. kesäkuuta 1935 Helsinki – 24. huhtikuuta 2010 Järvenpää) oli suomalainen kylmätekniikan insinööri.
Lindström suoritti insinööritutkinnon Tampereen Teknillisessä oppilaitoksessa vuonna 1960. Hän työskenteli Huurre Oy:ssä, Valmetissa ja lvi-jaoston päällikkönä Helsingin kaupungin sähkölaitoksella. Vuodesta 1972 lähtien hän työskenteli perustamansa Insinööritoimisto Kryo Oy:n toimitusjohtajana.
Lindström toimi opettajana teknillisissä korkeakouluissa Tampereella ja Lappeenrannassa sekä ammattikorkeakouluissa. Hän luennoi myös neljän vuosikymmenen ajan Ammattienedistämislaitoksessa.
Lindström toimi Maailman Terveysjärjestön kylmäkonsulttina vuosina 1978–1986, Yhdistyneiden Kansakuntien teollistamisjärjestössä 1995–2001 ja YK:n ympäristöohjelmassa 1997–1999. Hänellä oli useita patentteja Pohjoismaissa ja Yhdysvalloissa.
Marilyn Maxwell

Marilyn Maxwell (syntymänimeltään Marvel Marilyn Maxwell, 3. elokuuta 1921 – 20. maaliskuuta 1972) oli yhdysvaltalainen näyttelijä. Vaaleista hiuksistaan ja seksikkäästä persoonastaan tunnettu Maxwell esiintyi useissa elokuvissa ja radio-ohjelmissa.
Ura.
Maxwell aloitti ammattimaisen esiintymisuransa radiolaulajana teini-ikäisenä, ennen kuin sai sopimuksen MGM-yhtiöltä. MGM:n johtaja Louis B. Mayer vaati että hän jättäisi Marvel-osan oikeasta nimestään.
Vuosina 1961–1962 Maxwell esitti Grace Sherwoodia, pienen ruokapaikan omistajaa, ABC:n 26-osaisessa "Bus Stop" -televisiodraamassa, jossa matkustajat matkustivat läpi pienen fiktiivisen Sunrisen kaupungin.
Kuolema.
Vuonna 1972 Maxwellin 15-vuotias poika saapui kotiin koulusta ja löysi 50-vuotiaan äitinsä kuolleena ilmeisesti sydänkohtaukseen, saatuaan juuri lääkityksen hypertensioon ja keuhkosairauteensa. Bob Hope, Bing Crosby, Frank Sinatra ja Jack Benny olivat hänen kunnioitetut arkunkantajansa hänen hautajaisissaan.
Kirrinsanta

Kirrinsanta () on Porin 66. kaupunginosa, ja se sijaitsee Meri-Porissa. Sen naapurikaupunginosia ovat lännessä Mäntyluoto, etelässä Kaanaa, kaakossa Kaanaankorpi ja pohjoisessa Tyltty. Kirrinsanta kuuluu Mäntyluodon koulupiiriin, ja sen postinumero on 28880. Sen läpi kulkee Reposaaren maantie. Kirrinsanta on teollisuusaluetta, ja siellä sijaitsi tuulivoimala Reposaaren maantien varressa.
Huvilaranta

Huvilaranta on Porin 68. kaupunginosa. Se sijaitsee Yyterinniemellä Pihlavan taajaman luoteispuolella ja se rajoittuu Pihlavanlahteen sekä muun muassa Pihlavan sahan ja Porin titaanidioksiditehtaan teollisuusalueisiin. Se kuuluu Pihlavan koulupiiriin, ja sen postinumero on 28800. Huvilaranta on kulttuurihistoriallisesti arvokas 1800-luvun jälkipuoliskon ja 1900-luvun alun huvilakulttuuria edustava alue.
Ennen huvilayhdyskunnan syntyä paikalla oli Yyterin kartanon torppia ja peltoja. Alue on yksi Suomen parhaiten säilyneistä varhaisen huvilakulttuurin edustajista ja kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin.
Historia.
Huvilaranta muodostui 1800-luvun puolivälissä, kun porilaiset teollisuusmiehet ja porvarit alkoivat rakentaa huviloitaan Yyterin kartanon maille. Huvilakäyttöön otettiin myös kartanon vanhoja torppia. Valtaosa alueen huviloista on peräisin 1900-luvun vaihteesta, vanhimmat on rakennettu 1850- ja 1860-luvuilla. Huviloita oli parhaimmillaan 1920-luvulla noin 30 kappaletta. Ne ovat kooltaan noin 250–600 m² ja pääosin puurakenteisia. Samaan kokonaisuuteen lasketaan kuuluvaksi myös Pihlavan sahan asuinalue.
Huviloita ovat suunnitelleet useat tunnetut suomalaiset ja ulkomaiset arkkitehdit, kuten Julius Basilier, Torkel Nordman, Karl Lindahl ja Jarl Eklund. Arkkitehtonisesti merkittävimpiä ovat Ahlströmin perheelle kuuluva Honkala sekä Rosenlewin suvun omistamat Grankulla ja tiilirakenteinen funktionalismia edustava Erikstorp. Honkala on muun muassa Maire Gullichsenin syntymäkoti. Sen yhteydessä sijaitsee paviljonki, jossa on Tove Janssonin tekemiä Goethe-aiheisia seinämaalauksia. Wilhelm Rosenlewin rakennuttaman Grankullan rannassa oli 200 metriä pitkä laituri, josta Rosenlew-yhtiöiden omistama höyrylaiva Saga purjehti päivittäin Porin keskustan jokisatamaan.
Time Flies... 1994–2009

Time Flies... 1994–2009 on brittiläisen rockyhtye Oasiksen kokoelma-albumi, joka julkaistiin kesäkuussa 2010. Se sisältää kaikki 26 Britanniassa julkaistua singleä vuosilta 1994–2009. Deluxe Edition sisältää kaikki yhtyeen 36 musiikkivideota ja videomateriaalia yhtyeen esiintymisestä Lontoon Roundhousessa vuonna 2009.
Kappaleet.
Kaikki kappaleet kirjoittanut Noel Gallagher, ellei toisin mainita.
CD2.
Japanin julkaisu sisältää lisäksi kappaleen ”Don’t Go Away” ja Yhdysvaltain julkaisu sisältää kappaleen ”Champagne Supernova”.
Listasijoitukset.
Listasijoitusten lähde:
Tervalampi (Vaala)

Tervalampi on Oulujoen vesistöön kuuluva pieni järvi Oterman kylässä Vaalassa. Se sijaitsee Vaalan pohjoisosassa seututien 800 ja Paatinjärven kaakkoispuolella.
Lampi on 1,3 kilometriä pitkä ja 1,1 kilometriä leveä. Sen pinta-ala on 99,1 hehtaria ja rantaviivan pituus 4,32 kilometriä. Lampi on matala. Sen keskisyvyys on 0,34 metriä ja syvin kohta 0,9 metriä. Syvin kohta sijaitsee lammen luoteisosassa Lamminniemen itäpuolella. Lammen tilavuudeksi on laskettu 330 000 kuutiometriä eli 0,00033 kuutiokilometriä.
Lammen rannat ovat pääosin soistunutta metsämaata. Lammen pohjoispuolella on yksi talo, jonka yhteydessä on peltoa. Talolle tulee tie luoteesta seututieltä 800. Tie jatkuu itään metsäautotienä Tervajoen Pystönkosken lähelle.
Tervalampi sijaitsee Oulujoen vesistössä (vesistöaluetunnus 59) Ylä-Oulujoen alueen (59.2) Otermanjärven alueella (59.26), jonka Paatinjärven valuma-alueella (59.265) se sijaitsee. Vedenpinnan korkeus on 142,6 mpy. Lampi laskee sen luoteispäästä lähtevää Tervaojaa pitkin Paatinjärveen. Tervaojan pituus on kilometri ja pudotus 1,4 metriä.
Dero Goi

Dero Goi (s. 16. huhtikuuta 1970 Wolfsburg, Länsi-Saksa) on saksalainen laulaja. Hän oli NDH-yhtyeen OOMPH! perustaja ja yksi jäsenistä yli 30 vuoden ajan. 
OOMPH! ilmoitti syyskuussa 2021, ettei Dero Goi ole 30. syyskuuta 2021 alkaen osa yhtyettä. Yhtye ei paljastanut syytä Goin lähdölle, mutta taustalla oli ilmeisesti hänen edeltävinä kuukausina julkistamansa uskoon tuleminen. Tuolloin Goi oli todennut, ettei hän voisi enää esittää tiettyjä ”okkultistisina” pitämiään Oomph!-lauluja. Syyskuussa 2021 julkaistussa haastattelussa hän kuitenkin totesi jatkavansa musiikin tekemistä ja että hän oli kirjoittanut koronaviruskriisin aikana 60 kappaletta, joista osa on uskonnollisia. Goin aikeena on julkaista tämä materiaali. Hän ilmoitti sittemmin uuden musiikkiprojektinsa nimen, joka on DERO.
Rodney A. Grant

Rodney Arnold Grant (s. 9. maaliskuuta 1959) on yhdysvaltalainen näyttelijä.
Grant kasvoi Omahan reservaatissa ja on intiaanisyntyinen. Hänet muistetaan ehkä parhaiten roolistaan elokuvassa "Tanssii susien kanssa" vuodelta 1990. Hän on näytellyt myös elokuvissa "Geronimo" ja "Ghosts of Mars".
Tyltty

Tyltty (ruots. Styltö) on Porin 76. kaupunginosa. Se sijaitsee Meri-Porissa, lännempänä olevan Vähäkatavan ja etelämpänä olevan Kirrinsannan välissä. Tyltty kuuluu Reposaaren koulupiiriin, ja sen postinumero on 28900. Sen läpi kulkee Reposaaren maantie (seututie 269).
Iso-Laamanen

Iso-Laamanen on Puolangalla oleva järvi Puokiolta noin 13 kilometriä etelään eli Vaalaan päin.
Järven laskujoki Vanhajoki laskee Vaalassa olevan Kaihlanen -nimisen järven kautta Oulujärveen Jaalangalla. Iso-Laamanen sijaitsee yhdystie 8832:n itäpuolella Luoteenjärven kohdalla, joka on tien toisella puolella. Sen pohjoispuolella on pienempi Pikku-Laamanen, josta siihen laskee Kotipuro-niminen puro. Järveen laskee myös kaakossa vajaan kymmenen kilometrin päässä olevasta Kantojärvesta Kantojoki.
Järven länsi- ja itärannan pohjoisosassa on asutusta, muuten rannat ovat asumattomia. Järveä ympäröivät kangasmaat kaakkoisnurkkaa eli Kantojoen alkupistettä lukuun ottamatta. Järvessä on neljä pientä nimettyä saarta: Karkusaari, Kalmosaari, Talassaari ja Varissaari, sekä kolme nimeämätöntä. Pohjoisen Kotaniemen lähettyvillä on vanhoja kiviröykkiöitä.
Carl Gunnarsson

Carl Gunnarsson (s. 9. marraskuuta 1986 Örebro, Ruotsi) on ruotsalainen uransa lopettanut jääkiekkopuolustaja. Puolustava puolustaja on joukkueen kuudennen kierroksen varaus kesältä , kun Toronto Maple Leafs varasi hänet numerolla 194.
Ura.
Gunnarssonin kasvattajaseura on HC Örebro. Hän aloitti joukkueessa miesten pelit kaudella 2003–2004, kun Örebro HK pelasi HockeyAllsvenskanissa. Gunnarsson siirtyi seuraavaksi kaudeksi Linköpings HC:n riveihin. Hän pelasi siellä ensimmäiset Elitserien-ottelunsa kaudella 2005–2006, jolloin Gunnarsson pelasi 14 ottelua. Hän pelasi kautensa lähinnä Liunköpingin J20-joukkueessa, joka voitti J20 SuperElitin mestaruuden. Varsinaisen tulokaskautensa hän pelasi seuraavalla kaudella, kun 30 ottelussa tuli tehot 2+2=4. Kahden ensimmäisen kautensa aikana Gunnarsson kävi myös lainalla IFK Arboga IK:ssa ja VIK Västerås HK:ssa.
Keväinä 2007 ja 2008 Gunnarsson voitti Elitserienin hopeaa. Hän pelasi kaudella 2008–2009 myös Champions Hockey Leaguen peleissä. Gunnarsson teki samalla kaudella läpimurtonsa tehden 53 ottelussa tehot 6+10=16.
Kaudeksi 2009–2010 Gunnarsson teki tulokassopimuksen Toronto Maple Leafsin kanssa. Hän teki tulokaskaudellaan 43 ottelussa tehot 3+12=15 sekä keräsi kymmenen jäähyminuuttia. Gunnarssonin ensimmäinen NHL-maali syntyi 29. tammikuuta 2010 New Jersey Devilsin Martin Brodeurin taakse. Hän pelasi myös 12 ottelua AHL-joukkue Toronto Marliesissa.
Maajoukkue.
Gunnarsson debytoi Ruotsin miesten maajoukkueessa kaudella 2008–2009 ja pelasi keväällä 2009 miesten MM-kilpailuissa voittaen pronssia. Hän pelasi MM-kilpailuissa myös vuosina 2010 ja 2011. Vuonna 2011 tuli hopeaa ja 2010 pronssia. 
Vuonna 2004 Gunnarsson pelasi alle 18-vuotiaiden MM-kilpailuissa.
Meri-Alpit

Meri-Alpit (; , ) on Läntisiin Alppeihin kuuluva vuorijono, joka sijaitsee vuoriston eteläosassa osittain Italiassa, osittain Ranskan puolella, sekä Monacossa. Vuoristoalue ulottuu Välimeren rannalle asti. Se sijaitsee Colle di Caponan ja Colle della Maddalenan solien välissä.
Laajassa mielessä rajatun Meri-Alppien alueen ulkopuolelle jätetään joskus Ligurian Alpit idässä ja Provencen Alpit lännessä.
Korkeimpiin huippuihin kuuluvat
Pyhämaan uhrikirkko

Pyhämaan uhrikirkko on vuosina 1647–1652 rakennettu torniton pitkäkirkko Pyhämaassa Uudessakaupungissa. Puukirkko on parhaiten säilyneitä 1600-luvun kirkkoja Suomessa. Pyhämaan uhrikirkon vieressä sijaitsee vuonna 1804 valmistunut Pyhämaan uusi kirkko.
Kirkko on tunnettu maalauksistaan, jotka ovat merkittävä osa Suomen 1600-luvun taidehistoriaa. Kirkkosalin katon ja seinien runsaat liimavärimaalaukset on luultavasti tehty maalarimestari Christian Wilbrandtin johdolla 1667. Barokkihenkisiä ja kuvakudosmaisia maalauksia on hirsiseinien ja laakean tynnyriholvin ohella kuorikaiteen yläosassa. Seinissä kuvataan Raamatun tapahtumia, holvissa taas kukkaseppeleiden ympäröimiä pulleita enkeleitä. Väleissä on kukkaköynnöksiä ja hedelmäryhmiä.
Pyhämaan uhrikirkko sijaitsee vanhan purjehdusväylän varrella. Tasaleveän suorakaiteenmuotoisen kirkkohuoneen alttaripääty on kolmitaitteinen. Kuori on erotettu muusta kirkosta alaosastaan hirsistä salvotulla kuorikaiteella. Välissä on kapeista balustereista koostuva osa. Saarnastuoli on 1640-luvulta ja penkit 1700-luvulta, mutta niiden väritys on peräisin myöhemmältä ajalta.
Hirsiseinät on salvottu sulkanurkalle. Niitä peittää ulkopuolelta 1960-luvulla tehty tasaleveä punamullattu pystylaudoitus. Vesikaton länsipäähän on sijoitettu pieni kattoratsastaja. Kirkon sakaristo, asehuone ja kellotapuli purettiin 1800-luvulla.
Life Goes On (Traen albumi)

Life Goes On on Traen neljäs studioalbumi, joka julkaistiin 23. lokakuuta 2007 Rap-A-Lot Recordsin kautta. Albumia myytiin ensimmäisen viikon aikana 12,500 kopiota. S.L.A.B.in remix-versio ilmesty 8. joulukuuta 2007.
Albumi debytoi Yhdysvalloissa Billboard 200 -listan sijalla 104.
Ilkka Vartiovaara

Ilkka Juhani Vartiovaara (14. helmikuuta 1946 Helsinki – 10. huhtikuuta 2010 Vantaa) oli suomalainen lääkäri, päätoimittaja ja kirjailija.
Vartiovaara valmistui lääkäriksi 1973 Helsingin yliopistosta, ja sen jälkeen hän erikoistui psykiatriaan ja valmistui 1980. Hän toimi opiskeluaikana Medisiinari-lehden päätoimittajana. Suomen Lääkärilehden päätoimittaja hänestä tuli vuosiksi 1979–1990. Hän aloitti lehdessä kansainvälistymisen kauden. Päätoimittajan työn lisäksi hän kirjoitti pääkirjoituksia sekä nimimerkillä Kipsimies kolumneja. Kolumneissaan hän toi 1984 Suomeen käsitteen burnout ja kirjoitti siitä teoksen "Burnout, henkinen pahoinvointi" (1987), joka oli ensimmäinen suomenkielinen kirja aiheesta.
Vartiovaaran myöhempään elämään vaikutti syvästi hänen kongressimatkalla Kanadassa Vancouverissa saamansa borrelia burgdorferi -bakteeritartunta. Borrelioosia ei tuolloin vielä tunnettu Suomessa, ja siksi tauti tunnistettiin vasta puolentoista vuoden kuluttua. Hän jatkoi Lääkärilehden päätoimittajan vuoteen 1990 ja sen jälkeen vielä pari vuotta Terveys 2000 -lehden päätoimittajana, kunnes jäi sairauseläkkeelle, mutta kirjoitti edelleen ahkerasti sekä kirjoja että artikkeleita. Hän harrasti valokuvausta, videokuvausta ja piirtämistä ja kuvitti Medisiinari-lehteä.
Joseph Chamberlain

Joseph Chamberlain (8. heinäkuuta 1836 Lontoo – 2. heinäkuuta 1914 Lontoo) oli englantilainen poliitikko. Poliittisen uran alussa hän ajoi työväestön aseman parantamista. Noustuaan valtakunnanpoliitikoksi hänet tunnettiin Brittiläisen imperiumin ja imperialismin kannattajana. 
Lapsuus ja nuoruus.
Joseph Chamberlain syntyi Lontoon esikaupungissa vauraan, vapaakirkollisen ja kenkiä valmistaneen liikkeenomistajan poikana. Kuusitoistavuotiaana Joseph aloitti työuransa isänsä palveluksessa. Kahdeksantoistavuotiaana Chamberlain muutti Birminghamiin ja alkoi valmistaa ruuveja serkkunsa omistamassa yrityksessä.
Poliittinen ura.
Loputtoman energiansa ja organisointitaitojensa ansiosta Chamberlain menestyi ruuvien valmistuksessa, valtasi alan Birminghamissa, ja muutamassa vuosikymmenessä hänestä tuli varakas. Ansaittuaan riittävästi Chamberlain siirtyi politiikkaan. Vuonna 1873 hänestä tuli Birminghamin pormestari. Pormestarina Chamberlain saneerautti slummikortteleita, uudisti rakennuskantaa, järjesti asukkaille puhtaan juomaveden, varusti kaupungin kaasuvaloilla ja perusti puistoja sillä seurauksella, että kuolleisuus laski ja hänen henkilökohtainen suosionsa kasvoi.
Vuonna 1876 Chamberlain valittiin parlamentin alahuoneeseen ja vuonna 1880 William Gladstonen toisen hallituksen kauppaministeriksi. Vuonna 1886 hänestä tuli Gladstonen kolmannen hallituksen kunnallisministeri ja vuonna 1895 lordi Salisburyn konservatiivisen hallituksen siirtomaaministeri. Pääministeri Gladstonen ja kunnallisministeri Chamberlainin välillä syntyi vuonna 1886 taistelu Irlannin "home rule" -kysymyksestä. Chamberlain leimattiin liberaalien keskuudessa petturiksi, ja hän alkoi lähestyä poliittisesti konservatiivista puoluetta. Hän joutui jättämään hallituksen ja loikkasi konservatiivipuolueeseen. Kesti kuitenkin vuoteen 1895 asti, ennen kuin hän pääsi uudelleen hallitukseen. Hänen ministerikaudellaan käytiin toinen buurisota. Chamberlainia syytettiin osallisuudesta Jamesonin hyökkäykseen, mutta hänet vapautettiin syytöksistä tutkinnan jälkeen. Neuvotteluissa Saksan Lontoon-lähettilään kreivi Paul Hatzfeldtin kanssa Chamberlain teki kolme kertaa, vuosina 1898, 1899 ja 1901, Saksalle ehdotuksen puolustusliitosta. Saksa kuitenkin väisteli, mikä sai kärsivällisyytensä menettäneen Chamberlainin julkisissa puheenvuoroissaan arvostelemaan Saksaa. Sen seurauksena liittoneuvottelut kariutuivat lopullisesti. Heinäkuusta 1902 syyskuuhun 1903 Chamberlain oli Arthur Balfourin hallituksessa siirtomaaministerinä.
Vuonna 1906 Chamberlain valittiin suurella äänimäärällä uudelleen parlamenttiin Birminghamista, mutta pian sen jälkeen hän sai halvauskohtauksen, jonka seurauksena hän menetti liikuntakykynsä.
Perhesuhteet.
Joseph Chamberlain oli Neville Chamberlainin ja Austen Chamberlainin isä. Molemmat pojista olivat myös merkittäviä poliitikkoja.